b'\n_START_ARTICLE_\nJos\xc3\xa9 Mar\xc3\xada Garc\xc3\xada Lavilla\n_START_SECTION_\nTraject\xc3\xb2ria esportiva\n_START_PARAGRAPH_\nFormat a les categories inferiors de l\'Oviedo, va debutar a primera divisi\xc3\xb3 amb el primer equip a l\'edat de 18 anys. Amb el club asturi\xc3\xa0 aconseguiria la temporada 1962-1963, el tercer lloc de la classificaci\xc3\xb3 de la lliga espanyola, el millor resultat de la hist\xc3\xb2ria del club._NEWLINE_El 1965 va fitxar pel RCD Espanyol on va jugar durant deu temporades. Amb el club perico va viure moments hist\xc3\xb2rics pel club, com la remuntada en la Copa de Fires a l\'Sporting de Portugal, un traum\xc3\xa0tic descens i dues promocions, per posteriorment integrar la davantera coneguda com "Els 5 dofins", junt amb Marcial Pina, Carmelo Amas, Cayetano Re i Rodilla. Amb el club catal\xc3\xa0 va aconseguir la internacionalitat amb Espanya, on va disputar 6 partits i va marcar un gol.'